Purpurinis vakaras

Purpurinis vakaras – dainuojamosios poezijos festivalis, nuo 2008 m. vykstantis Anykščiuose. Vyksta trečią rugpjūčio savaitgalį, trukmė – trys dienos. Festivalio metu vyksta koncertai, spektakliai, susitikimai, naktiniai poezijos skaitymai ir kiti renginiai.

Koncertai 

Vyksta Anykščių Dainų slėnyje. Nuolatiniai dalyviai – Gediminas Storpirštis, Kostas Smoriginas, Olegas Ditkovskis, Saulius Bareikis, Andrius Kulikauskas, Domantas Razauskas, Ieva Narkutė, „Stipriai Kitaip“, „Liūdni slibinai“, Rolandas Kazlas, „Baltos varnos“ ir kiti. Taip pat pristatomi jaunieji dainuojamosios poezijos žanro kūrėjai, nuo 2009 m. jiems skiriamas atskiras koncertas pirmąją festivalio dieną prie bibliotekos. Antrosios dienos didysis koncertas Dainuvos slėnyje skiriamas grupių pasirodymams. Nuo 2010 m. kasmet baigiamajame festivalio koncerte dalyvauja vienas bardas iš užsienio, pristatantis savo šalies dainuojamąją poeziją. 2017 m. festivalis atšventė dešimtmetį.

Nuorodos

Šaltiniai 

Anykščiai
Lietuvos muzikos festivaliai